vrou Archives ~ Die Affêre
Posted in Mens Wees	Tagged affair, koffie, vrou
Vrou van Staal
Posted on May 26, 2015 by Annalize
Agter die wasem voor die spïeel
Staan sy naak grotesk
Haar lyf simbool van leef en gee
haar siel beseer kompleks
Haar naam is Anna vrou van Staal
haar wêreld koud en grys
min mens verstaan en praat haar taal
haar oë is oud en wys
Sy ken ñ pad wat kronkel draai
deur donker woud oor klip
sy is veel keer vermink verraai
verloën met daad en lip
Haar stilte is ñ koue muur
ñ skans wat seer uithou
In haar woed die hel se vuur
geen tyd vir spyt berou
Onder al die pantser staal
skuil daar ñ vrou van vlees
Haar lyne vertel ñ stil verhaal
van haar verweerde gees
Posted in Gedigte, Vrou Wees	Tagged selfbeeld, sterk, vrou
Posted on March 15, 2015 by Annalize
Die vervelige eentonigheid.
Die grysheid van my lewe.
Daar moet meer wees as hierdie?
Buite is ek besadigd en binne ñ orkaan. Die druk bou op en op, en my vel wil ontplof.
Is hierdie hoe waansin voel? Is ek besig om gek te word?
Woorde spoel deur my kop. Dit swem in my gedagtes. Woorde beelde, beelde woorde.
Helaas, spoel dit af in hierdie drein van eentonigheid en versmoring.
Dit gaan net verlore..
My stem word hees, rou geskuur teen die verset wat daarin vas steek.
Soms, is die drang om te vlug so erg dat my asem wegraak. Dat my handpalms sweet.
Dan verplaas ek myself na ñ plek waar daar stilte is. ñ Plek waar daar ñ berg is. En ñ boom.
Waar daar vrede is.
ñ Bietjie stilte en genade.
In hierdie plek, my plek, is daar net plek vir my. My en my woorde.
Posted in Gedigte	Tagged droom, vrou